ກອງປະຊຸມລັດຖະມົນຕີຊ່ວຍວ່າການກະຊວງການເງິນ ແລະ ຮອງຜູ້ວ່າການທະນາຄານສູນກາງອາຊຽນ+3
ກອງປະຊຸມລັດຖະມົນຕີຊ່ວຍວ່າການກະຊວງການເງິນ
ແລະຮອງຜູ້ວ່າການທະນາຄານສູນກາງອາຊຽນ+3
(ພາບ: TTXVN)
ກອງປະຊຸມລັດຖະມົນຕີຊ່ວຍວ່າການກະຊວງການເງິນ ແລະ ຮອງຜູ້ວ່າການ ທະນາຄານສູນກາງ ອາຊຽນ +3 ຖືກດຳເນີນໃນລະຫວ່າງວັນທີ 02 – 03/04, ຢູ່ນະຄອນຫຼວງວຽງຈັນ, ປະເທດລາວ. ກອງປະຊຸມໄດ້ປຶກສາຫາລືບັນດາມາດຕະການໃນການຮ່ວມມືດ້ານການເງິນໃນພາກພື້ນ ແລະ ແລກປ່ຽນທັດສະນະກ່ຽວກັບແງ່ຫວັງເສດຖະກິດວຫວ່າງມໍ່ໆມານີ້ຂອງພາກພື້ນ ແລະ ທົ່ວໂລກ, ກໍຄືການພັດທະນາຂອງເສດຖະກິດມະຫາພາກລະຫວ່າງແຕ່ລະປະເທດອາຊຽນ ແລະ ກຸ່ມ 3 ປະເທດລວມມີ ຍີ່ປຸ່ນ, ຈີນ ແລະ ສ.ເກົາຫຼີ. ໃນ 2 ມື້ດຳເນີນກອງປະຊຸມ, ບັນດາຜູ້ແທນໄດ້ຕີລາຄາບັນດາໝາກຜົນທີ່ບັນລຸໄດ້ໃນການເພີ່ມທະວີຫັນບັນດາຂໍ້ລິເລີ່ມ ຈຽງໄໝ່ ເປັນຫຼາຍຝ່າຍ. ກອງປະຊຸມກໍປຶກສາຫາລືກ່ຽວກັບບັນດາບັນຫາກ່ຽວຂ້ອງເຖິງການເຄື່ອນໄຫວຂອງຫ້ອງການຄົ້ນຄວ້າເສດຖະກິດມະຫາພາກອາຊຽນ +3 (AMRO) ເພື່ອແນໃສ່ສືບຕໍ່ຍົກສູງກຳລັງຄວາມສາມາດເຄື່ອນໄຫວຂອງອາຊຽນ +3 ກໍຄືຄຸນນະພາບບັນດາການເຄື່ອນໄຫວຕິດຕາມກວດກາຂອງອົງການນີ້. ນອກນັ້ນ, ບັນດາຜູ້ແທນຍັງຈະປຶກສາຫາລືກ່ຽວກັບເລື່ອງປະກາດວິໄສທັດຍຸດທະສາດໄລຍະກາງໃຫ້ອາຊຽນ +3; ຕີລາຄາການເຄື່ອນໄຫວຄຸ້ມຄອງຂອງຜູ້ອຳນວຍການອາຊຽນ +3 ແລະ ພິຈາລະນາແຜນງົບປະມານແຕ່ລະປີໃຫ້ອາຊຽນ+3… ບັນດາບັນຫາທີ່ໄດ້ຮັບການຮັບຮອງທີ່ກອງປະຊຸມປະຊຸມຄັ້ງນີ້ ຈະໄດ້ຍື່ນສະເໜີເພື່ອຮັບຮອງເອົາທີ່ກອງປະຊຸມລັດຖະມົນຕີຊ່ວຍວ່າການກະຊວງການເງິນແລະຮອງຜູ້ວ່າການທະນາຄານສູນກາງອາຊຽນ+3 ຢູ່ ເຢຍລະມັນ.
(ແຫຼ່ງຄັດຈາກ VOV)